

**Жекешелендiруге жататын мемлекеттiк меншiк объектiлерi туралы**

Қазақстан Республикасы Премьер-Министрiнiң өкiмi 1998 жылғы 22 қаңтардағы N 19

      1. Жеке жобалар бойынша жекешелендiруге жататын мемлекеттiк меншiк объектiлерiн, сондай-ақ мемлекеттiк меншiктiң ерекше халық шаруашылық маңызы бар басқа да iрi объектiлерiн сатып алу-сату және концессияға, шетелдiк және отандық инвесторлардың басқаруына беру жөнiндегi барлық шарттарға (келiсiмдерге, келiсiм-шарттарға) Қазақстан Республикасының Әдiлет министрлiгiмен, Еңбек және халықты әлеуметтiк қорғау министрлiгiмен, Қаржы министрлiгiмен және тиiстi салалық министрлiктермен немесе уәкiлеттi органмен келiсiлгеннен кейiн ғана, сондай-ақ Қазақстан Республикасы Премьер-Министрiнiң Кеңсесiне алдын ала хабарлағаннан кейiн ғана Қазақстан Республикасы Үкiметiнiң атынан Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетi қол қояды деп белгiленсiн.   
      ЕСКЕРТУ. 1-тармақ өзгердi - ҚР Үкiметiнiң 1999.04.07. N 43   
               өкiмiмен. R990043\_   
      2. Осы өкiмнiң орындалуына бақылау жасау Қазақстан Республикасы Премьер-Министрiнiң Кеңсесiне жүктелсiн.   
   
      Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК